open-index/open-wikipedia-markdown huggingface dataset:
Μαρία Γεωργίεβνα (Μαρία της Ελλάδας και της Δανίας)

Η **Μαρία** (3 Μαρτίου 1876 - 14 Δεκεμβρίου 1940) του Οίκου του Γκλύξμπουργκ ήταν πριγκίπισσα της Ελλάδας και της Δανίας και μετέπειτα μεγάλη δούκισσα της Ρωσίας. 

## Γέννηση
Γεννήθηκε στις 3 Μαρτίου 1876 και ήταν το πέμπτο παιδί και η δεύτερη κόρη του Γεωργίου Α΄ των Ελλήνων και της Όλγας Κωνσταντίνοβνας, κόρης του Κωνσταντίνου Νικολάγεβιτς της Ρωσίας και εγγονής του Νικολάου Α΄ της Ρωσίας. Ήταν η μικρότερη αδελφή του Κωνσταντίνου, του Γεωργίου, της Αλεξάνδρας και του Νικολάου, ενώ ήταν μεγαλύτερη αδελφή του Ανδρέα και του Χριστοφόρου καθώς επίσης και της Όλγας, την οποία έζησε για λίγο καιρό. Η οικογένειά της την αποκαλούσε "*Μίννι*", όπως τη θεία της, αυτοκράτειρα Μαρία Φιόντοροβνα, σύζυγο του Αλεξάνδρου Γ΄ της Ρωσίας.

## Οικογένεια
Στις 30 Απριλίου 1900 η Μαρία παντρεύτηκε το Μεγάλο Δούκα Γεώργιο Μιχαήλοβιτς της Ρωσίας, πρώτο εξάδελφο της μητέρας της και γιο του Μεγάλου Δούκα Μιχαήλ Νικολάγιεβιτς της Ρωσίας (γιού του Νικολάου Α΄ της Ρωσίας), στην Κέρκυρα. Απέκτησαν δυο παιδιά:
*τη Νίνα (1901 - 1974), Πριγκίπισσα της Ρωσίας, παντρεύτηκε τον Παύλο Αλεξάνδροβιτς Τσαβτσαβάντζε (1899 - 1971) και απέκτησαν 1 παιδί.
*τη Ξένια (1903 - 1965), Πριγκίπισσα της Ρωσίας, παντρεύτηκε (1) τον Ουίλλιαμ Μπέιτμαν Λιντς το νεότερο (1902 - 1971). Ο γάμος έγινε στις 9 Οκτωβρίου 1921 στο Παρίσι και απέκτησαν 1 παιδί· και (2) τον Χέρμαν Τζαντ (1911 - 1987). Ο γάμος έγινε στις 10 Αυγούστου 1946 στο Γκλεν Κόουβ της Νέας Υόρκης· δεν απέκτησαν παιδιά.

Ο σύζυγό της εκτελέστηκε το 1919 από τους Μπολσεβίκους. Η Μαρία παντρεύτηκε για δεύτερη φορά τον ναύαρχο Περικλή Ιωαννίδη (1881 - 1965). Ο γάμος έγινε στις 16 Δεκεμβρίου 1922 στο Βίζμπαντεν της Γερμανίας· δεν απέκτησαν παιδιά.

## Το τέλος
150px|thumb|left|Ο τάφος της Πριγκίπισσας Μαρίας.
Η Μαρία απεβίωσε στην Αθήνα, στις 14 Δεκεμβρίου 1940, κατά τη διάρκεια του Ελληνοϊταλικού πολέμου και ετάφη στο Βασιλικό Κοιμητήριο του Τατοΐου.

## Τίτλοι
*3 Μαρτίου 1876 - 30 Απριλίου 1900: *Η Βασιλική Υψηλότητα* Πριγκίπισσα Μαρία της Ελλάδας και της Δανίας
*30 Απριλίου 1900 - 16 Δεκεμβρίου 1922: *Η Αυτοκρατορική και Βασιλική Υψηλότητα* Μεγάλη Δούκισσα Μαρία Γεωργίεβνα της Ρωσίας, Πριγκίπισσα της Ελλάδας και της Δανίας
*16 Δεκεμβρίου 1922 - 14 Δεκεμβρίου 1940: *Η Βασιλική Υψηλότητα* Πριγκίπισσα Μαρία της Ελλάδας και της Δανίας, Κα. Ιωαννίδη

Ο πλήρης τίτλος της ήταν: *Η Αυτής Αυτοκρατορική και Βασιλική Υψηλότητα Πριγκίπισσα Μαρία της Ελλάδας και της Δανίας, Μεγάλη Δούκισσα της Ρωσίας, Κα. Ιωαννίδη*



## Παραπομπές


Μαρία της Ελλάδας και της Δανίας
Μαρία της Ελλάδας και της Δανίας
Κατηγορία:Ελληνική Βασιλική Δυναστεία
Κατηγορία:Έλληνες ευγενείς
Κατηγορία:Ενταφιασμοί στο Βασιλικό Κοιμητήριο του Τατοΐου
Κατηγορία:Οίκος Ρομάνοφ
Κατηγορία:Μεγάλες Δούκισσες της Ρωσίας
Κατηγορία:Πριγκίπισσες της Δανίας
Κατηγορία:Παιδιά του Γεωργίου Α΄ της Ελλάδας
Λεωνίδας Βρεττάκος

Ο **Λεωνίδας Βρεττάκος** (1905 -  13 Μαΐου 1985) του Δημητρίου, ήταν Έλληνας γεωπόνος, επικεφαλής Ταγμάτων Ασφαλείας επί Κατοχής και μετέπειτα πολιτικός. 

## Βιογραφικά στοιχεία
Γεννήθηκε το 1905 και εργαζόταν ως γεωπόνος. Αδελφός του ήταν ο ίλαρχος Τηλέμαχος Βρεττάκος, ηγετικό στέλεχος της οργάνωσης Ε.Σ. (Ελληνικός Στρατός), ο οποίος εκτελέστηκε από τον ΕΛΑΣ μετά την διάλυση της αντάρτικης ομάδας του κατά τα τέλη του 1943.

Σύμφωνα με τον ιστορικό Χ. Φλάισερ, η οριστική προσχώρηση του Βρεττάκου στο δοσιλογικό στρατόπεδο ήταν αποτέλεσμα εσφαλμένων χειρισμών του τοπικού ΕΑΜ. Στο πλαίσιο των Ταγμάτων Ασφαλείας, ανέλαβε τη διοίκηση των τμημάτων που έδρασαν στη Λακωνία. Μετά την Απελευθέρωση δεν διώχθηκε, αλλά εξελέγη βουλευτής Λακωνίας με το Κόμμα Ελευθεροφρόνων το 1946 και με το Λαϊκό Κόμμα το 1950.

Απεβίωσε σε ηλικία 80 ετών τον Μάιο του 1985 στην Αθήνα και κηδεύτηκε από τον ιερό ναό των Αγίων Θεοδώρων, στο Πρώτο Νεκροταφείο Αθηνών. Ήταν παντρεμένος με τη Βαρβάρα και απέκτησε παιδιά. Γιος του ήταν ο μετέπειτα βουλευτής, Δημήτριος Βρεττάκος.

## Παραπομπές


Κατηγορία:Βουλευτές Λακωνίας
Κατηγορία:Έλληνες γεωπόνοι
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Τάγματα ασφαλείας
Β
Κατηγορία:Βουλευτές εκλεγμένοι με το Κόμμα των Εθνικοφρόνων
Νόρσεπινγκ

Το **Νόρσεπινγκ** (σουηδικά: Norrköping) είναι πόλη στη Σουηδία, μεγάλο βιομηχανικό κέντρο 170 χλμ. νότια από της Στοκχόλμης. Η πόλη βρίσκεται στις όχθες του ποταμού Μουτάλα. 

Το Νόρσεπινγκ βρίσκεται στον αυτοκινητόδρομο E4 και E22. Από το 1904 στο Νόρσεπινγκ λειτουργεί τραμ. Σε απόσταση 3 χλμ. από την πόλη βρίσκεται το διεθνές Διεθνές αεροδρόμιο Νόρσεπινγκ.

## Αδελφοποιημένες πόλεις
*  Έσλινγκεν, Γερμανία
*  Κλάκσβικ, Νήσοι Φερόες
*  Κόπαβογκουρ, Ισλανδία
*  Λιντς, Αυστρία
*  Όντενσε, Δανία
*  Ρίγα, Λετονία
*  Τάμπερε, Φινλανδία
*  Τρόντχαϊμ, Νορβηγία

## Παραπομπές


## Εξωτερικοί σύνδεσμοι
* 

Κατηγορία:Πόλεις της Σουηδίας
Παστέλ

μικρογραφία|Παστέλ σε διάφορους χρωματισμούς
Με τον όρο **παστέλ** χαρακτηρίζεται ένα υλικό ζωγραφικής που είναι μίγμα χρώματος σε σκόνη και ενός συνθετικού υλικού, λευκής κιμωλίας ή φυσικής ρητίνης (αραβική γόμα). Ένα είδος παστέλ χρησιμοποιήθηκε ήδη από τους ζωγράφους της Αναγέννησης τον 15ο αιώνα, αλλά τον 18ο αιώνα άρχισε να διαδίδεται πολύ σαν τεχνική, εξ΄ αιτίας των Γάλλων προσωπογράφων Μωρίς Κεντέν ντε Λατούρ και Ζαν Μπατίστ Σιμεόν Σαρντέν (τα ανάλαφρα και χαριτωμένα εφέ του ταίριαζαν ιδιαίτερα με τις τάσεις και τις προτιμήσεις των καλλιτεχνών αυτών). Η τεχνική του παστέλ γνώρισε μια πραγματική αναγέννηση με τον Εντγκάρ Ντεγκά και επηρέασε πολλούς από τους ιμπρεσιονιστές.  

**Παστέλ** χαρακτηρίζονται και τα έργα τέχνης που οι δημιουργοί τους χρησιμοποιούν σαν κύριο υλικό παστέλ. 

## Παραπομπές


## Δείτε επίσης
*Έργα παστέλ από την ''Πινακοθήκη'' της Α.Σ.Κ.Τ.

## Εξωτερικοί σύνδεσμοι

Κατηγορία:Υλικά τέχνης
Εμπορία ανθρώπων

Με τον όρο **εμπορία ανθρώπων** εννοείται η διακίνηση και το εμπόριο των ανθρώπων συνήθως με σκοπό την σεξουαλική δουλεία, την καταναγκαστική εργασία ή την σεξουαλική εκμετάλλευση για τον διακινητή ή άλλους. Στην εμπορία ανθρώπων περιλαμβάνεται η παροχή συζύγου, στο πλαίσιο των αναγκαστικών γάμων, η εξαγωγή και εμπορία οργάνων ή ιστών, μεταξύ άλλων η παρένθετη μητρότητα και η υστερεκτομή. Η εμπορία ανθρώπων μπορεί να συμβεί μέσα στα γεωγραφικά όρια μιας χώρας ή σε διεθνές επίπεδο. Είναι ένα έγκλημα κατά προσώπου εξαιτίας της παραβίασης των δικαιωμάτων του θύματος της διακίνησης μέσω εξαναγκασμού και εξαιτίας της εμπορικής του εκμετάλλευσης. Η εμπορία ανθρώπων δεν συνεπάγεται κατ' ανάγκη την διακίνηση του ατόμου από τον ένα τόπο σε κάποιον άλλο.

Η εμπορία ανθρώπων παρήγαγε κατ' εκτίμηση $ 7 δις έως $ 9.5 δισεκατομμύρια παράνομο κεφάλαιο ετησίως από το 2004] και θεωρείται μία από τις ταχύτερα αναπτυσσόμενες δραστηριότητες διακρατικών εγκληματικών οργανώσεων.

Η εμπορία ανθρώπων έχει καταδικαστεί ως παραβίαση των ανθρωπίνων δικαιωμάτων από τις διεθνείς συμβάσεις. Επιπλέον, αποτελεί αντικείμενο οδηγίας της Ευρωπαϊκής Ένωσης.

## Παραπομπές σημειώσεις


## Εξωτερικοί σύνδεσμοι

* 
* Global Report on Trafficking in Persons
*
*

*
Κατηγορία:Βία εις βάρος γυναικών
Κατηγορία:Σεξουαλικά εγκλήματα
Κατηγορία:Δραστηριότητες οργανωμένου εγκλήματος
Κατηγορία:Παγκόσμια ζητήματα
Αναγκαστική εργασία

Με τον όρο **καταναγκαστική** ή απλά **αναγκαστική εργασία** εννοείται ο εξαναγκασμός του ανθρώπου σε ακούσια εργασία με τη χρήση βίας ή την απειλή κυρώσεων. Η καταναγκαστική εργασία απαντάται συνήθως σε ολοκληρωτικά καθεστώτα που τη χρησιμοποιούν ως μέθοδο σωφρονισμού και πολιτικής διαπαιδαγώγησης. Η αναγκαστική εργασία απαγορεύεται από διεθνείς συμβάσεις εκτός εξαιρέσεων στις οποίες επιβάλλεται η εργασία ως υποχρέωση, χωρίς να εμπίπτει στην έννοια της απαγορευμένης κατά τον νόμο αναγκαστικής εργασίας.

## Διεθνείς συμβάσεις
*29η Διεθνής Σύμβαση Εργασίας, (Γενεύη, 1930) για την αναγκαστική ή υποχρεωτική εργασία που επιβάλλεται με την απειλή ποινής. 
*Οικουμενική Διακήρυξη των Δικαιωμάτων του Ανθρώπου 10.12.1948 από τη Γενική Συνέλευση των Ηνωμένων Εθνών, που προβλέπει με το άρθρο 4 απαγόρευση της δουλείας και του δουλεμπορίου και το άρθρο 23 που προβλέπει την ελεύθερη επιλογή εργασίας.
*105η Διεθνής Σύμβαση Εργασίας, (Γενεύη, 1957) με στόχο την κατάργηση της αναγκαστικής εργασίας.

## Παραπομπές σημειώσεις


## Εξωτερικοί σύνδεσμοι

* UN.GIFT  — Global Initiative to Fight Human Trafficking
* Eliminating Forced Labor — Bureau of International Labor Affairs, U.S. Department of Labor
* Slavery in the 21st century—BBC
* Sex trade's reliance on forced labour—BBC
* China's Forced Labour Camps—Laogai Research Foundation
* The ILO Special Action Programme to combat Forced Labour (SAP-FL)
* Alleging Captive Labor, Foreign Students Walk Out of Work-Study Program at Hershey Plant *[[Democracy Now!]]*, September 1, 2011.
* Migrant Workers as Non-Citizens: The Case against Citizenship as a Social Policy Concept, by Donna Baines and Nandita Sharma. *Studies in Political Economy* 69. Autumn 2002, p.&nbsp;75.
Μπάμπης Βεργίδης

Ο **Μπάμπης (Χαράλαμπος) Βεργίδης** (12 Μαΐου 1937 - 16 Νοεμβρίου 2015) ήταν Έλληνας αμυντικός ποδοσφαιριστής που αγωνίστηκε κατά τις δεκαετίες του '50, '60 και '70.

Ξεκίνησε το ποδόσφαιρο από τους Νέους Ευγενείας, ομάδα της ομώνυμης συνοικίας του Κερατσινίου όπου και μεγάλωσε. Το 1957 πήρε μεταγραφή στην Προοδευτική, με τη φανέλα της οποίας αγωνίστηκε για 10 συνεχόμενα χρόνια συνδέοντας άρρηκτα το όνομά του με αυτό της Προοδευτικής, την οποία δε θα εγκατέλειπε ποτέ αν δεν αναγκαζόταν το 1967 από το δικτατορικό καθεστώς. Με τα «βυσσινί» αγωνίστηκε μέχρι το 1959 στο πρωτάθλημα της Ε.Π.Σ. Πειραιά και ακολούθως στα πρωταθλήματα της Α' Εθνικής και Β' Εθνικής κατηγορίας, σημειώνοντας  συνολικά 211 συμμετοχές και 9 τέρματα. Επίσης, αξιοσημείωτο είναι πως υπήρξε συμπαίκτης με τον αδερφό του, Λάζαρο, με τον οποίο μετεγγράφησαν παρέα το 1957 στους βυσσινί από τους Νέους Ευγενείας.

Με την εκδίωξη του το 1967 από την Προοδευτική, μεταπήδησε στον Α.Ο. Γρανικό Αθηνών και στη συνέχεια, το 1972 στην ομάδα επίσης της γειτονιάς του, Α.Π.Σ. Αμφιάλη, με τη φανέλα της οποίας αγωνίστηκε μέχρι το 1977, όπου σταμάτησε την ποδοσφαιρική καριέρα του.

Μετά το τέλος της καριέρας του, αποτέλεσε προπονητής στην ομάδα της Αμφιάλης και σε άλλους συλλόγους. Επίσης δραστηριοποιήθηκε με τον Σύλλογο Βετεράνων Ποδοσφαιριστών Προοδευτικής.

Το 2009, πιο συγκεκριμένα στις 21 Νοεμβρίου, ο Σύλλογος Βετεράνων Ποδοσφαιριστών Προοδευτικής τίμησε επίσημα τον Μπάμπη Βεργίδη, σε αγώνα με τους βετεράνους της Α.Ο. Αμφιάλη που διοργάνωσε.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Προοδευτικής
Μίλτος Βρεκούσης

Ο **Μίλτος (Μιλτιάδης) Βρεκούσης** (1946 - 2015) ήταν Έλληνας ποδοσφαιριστής που αγωνιζόταν ως τερματοφύλακας. Ο υψηλόσωμος τερματοφύλακας διακρίθηκε για την πολύ καλή φυσική του κατάσταση, για τις άψογες ικανότητές του και τις σπουδαίες εμφανίσεις που πραγματοποίησε κατά τη διάρκεια της ποδοσφαιρικής του καριέρας.

Ξεκίνησε την ποδοσφαιρική του καριέρα από την Σπίθα Νίκαιας και το 1969 μεταγράφηκε στον Απόλλων Αθηνών, μόλις υποβιβασμένος στη Β' Εθνική και με τη φανέλα του Απόλλωνα αγωνίστηκε για πρώτη φορά στη Β' Εθνική τη σεζόν 1969-70. Επόμενος σταθμός στην καριέρα του ήταν η Προοδευτική το 1970, με την οποία και συνέδεσε το περισσότερο το όνομά του, αγωνιζόμενος με ιδιαίτερη επιτυχία στην Α' Εθνική και Β' Εθνική μέχρι και το 1977. Το 1977 μεταπήδησε στην Παναχαϊκή, με την οποία αγωνίστηκε στην Α' Εθνική μέχρι το 1979. Παρέμεινε για ακόμη μία χρονιά στην Πάτρα για τον Α.Π.Σ. Πάτραι, με τον οποίο αγωνίστηκε την περίοδο 1979-80 στην Β' Εθνική. Στη συνέχεια αγωνίστηκε με τους Αίαντα Σαλαμίνας, Α.Ο. Νίκαιας και Δόξα Πειραιά, όταν στα τέλη πλέον της δεκαετίας '80 τερμάτισε την καριέρα του.

Με το τέλος της ποδοσφαιρικής του καριέρας, ασχολήθηκε ως προπονητής, όπου αποτέλεσε προπονητής αρκετών συλλόγων, υπήρξε διοικητικό στέλεχος του Συνδέσμου Προπονητών Αττικής και επίσης εργάστηκε στον Αθλητικό Οργανισμό του Δήμου Νίκαιας. Δραστηριοποιήθηκε και με τον Σύλλογο Βετεράνων Ποδοσφαιριστών Προοδευτικής, του οποίου υπήρξε ένας εκ των ιδρυτών του, το 1994. Στις 5 Δεκεμβρίου του 2015 ο Μίλτος Βρεκούσης απεβίωσε, σε ηλικία των 69 ετών, από καρκίνο.

Αξιοσημείωτο είναι πως τον Δεκέμβριο του 2016, οι σύλλογοι βετεράνων ποδοσφαιριστών της Προοδευτικής και του Απόλλων Σμύρνης πραγματοποίησαν φιλικό αγώνα στη μνήμη του Μίλτου Βρεκούση (ο οποίος είχε αγωνιστεί και στις 2 ομάδες), που διεξήχθη στο Γήπεδο Νίκαιας.

## Καριέρα

***Πηγές**: 
** Βιογραφικό Μίλτου Βρεκούση στο oropos-sports.blogspot.gr
** Greece 1970/71 rsssf.com 
** Greece 1978/79 rsssf.com

## Παραπομπές


Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Α.Π.Σ. Πάτραι
Γεροδήμος

Με την ονομασία **Γεροδήμος** μπορεί να αναφέρονται:

* Γεροδήμος, ο Γεροδήμος Σταθάς, αρματολός του Βάλτου Ακαρνανίας, επί Τουρκοκρατίας, την περίοδο των Ορλωφικών,
* Γεροδήμος, ο Δήμος Φερεντίνος, γνωστότερος ως Δημοτσέλιος ή Δήμος Τσέλιος, αγωνιστής του 1821 και οπλαρχηγός της Στερεάς Ελλάδας
Μοχάμεντ Αφάς

Ο **Μοχάμεντ Νάσσερ Αφάς** (*Mohammad Nasser Afash*, γενν. Χαλέπι, 31 Οκτωβρίου 1971) είναι Σύριος διεθνής παλαίμαχος ποδοσφαιριστής που αγωνιζόταν ως αμυντικός.

## Σταδιοδρομία σε συλλόγους
Ξεκίνησε την επαγγελματική ποδοσφαιρική του σταδιοδρομία το 1988 με την Αλ Ιττιχάντ Χαλέπι ΣΚ. Με τη φανέλα της Αλ Ιττιχάντ, αγωνίστηκε 5 χρονιές, ενώ τη χρονιά 1991-1992 αναδείχθηκε κορυφαίος σκόρερ στο πρωτάθλημα Συρίας.

Τον Δεκέμβριο του 1993, μετακόμισε στην Ελλάδα για την Προοδευτική. Το ντεμπούτο του επί ελληνικού εδάφους και με τη φανέλα της Προοδευτικής, έγινε στις 9 Ιανουαρίου 1994 στον αγώνα Προοδευτική - Παναργειακός 1-0, πετυχαίνοντας το νικητήριο τέρμα. Με τα χρώματα της Προοδευτικής αγωνίστηκε συνολικά περίπου 4 χρόνια στη Β' Εθνική, κάνοντας πολύ καλές εμφανίσεις, ενώ το 1995-1996 πέτυχε 17 τέρματα και αναδείχθηκε κορυφαίος σκόρερ στο πρωτάθλημα.

Τον Ιανουάριο του 1997, λύθηκε το συμβόλαιό του με την Προοδευτική και κατόπιν μετακινήθηκε στον Ιωνικό Νίκαιας. Με τα χρώματα του Ιωνικού, αγωνίστηκε με ιδιαίτερη επιτυχία στην Α' Εθνική μέχρι το 2004. Ντεμπούτο με τη φανέλα του Ιωνικού αλλά και στην Α' Εθνική, έκανε στις 15 Ιανουαρίου 1997, στον αγώνα Ηρακλής - Ιωνικός. Με τον Ιωνικό ήταν φιναλίστ Κυπέλλου Ελλάδας το 2000 και συμμετείχε στην προκριματική φάση του Κυπέλλου ΟΥΕΦΑ το 1998.

Το 2004 επέστρεψε στην πατρίδα του, για να κλείσει την καριέρα του στην Αλ Ιττιχάντ, ομάδα απ' όπου ξεκίνησε.

## Διεθνής σταδιοδρομία
Το 1989 και 1991 αγωνίστηκε με τη Εθνική Συρίας U20 στο Παγκόσμιο Κύπελλο U20. Είχε επίσης, συνολικά 7 συμμετοχές με την Εθνική Συρίας ανδρών σε προκριματικά παιχνίδια το 1994 και το 1998 για το Παγκόσμιο Κύπελλο. Το 1996 συμμετείχε στους τελικούς του Κυπέλλου Ασίας.

## Παραπομπές


## Πηγές
* Το προφίλ και η καριέρα του Αφάς αναλυτικά στο national-football-teams.com
* Το προφίλ του Αφάς στο transfermarkt.com

Κατηγορία:Ποδοσφαιριστές Εθνικής Συρίας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ιωνικού Νίκαιας
Κατηγορία:Σύροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Αλ Τζάχερ

Ο **Αλ Τζάχερ** (*Mohammad Khaled Alzaher*, γεννημένος στις 2 Σεπτεμβρίου 1972, Χαλέπι) είναι Σύριος παλαίμαχος διεθνής ποδοσφαιριστής, ο οποίος αγωνιζόταν ως μέσος.

## Σταδιοδρομία σε συλλόγους
Προτού έρθει στην Ελλάδα αγωνίστηκε στο Συριακό πρωτάθλημα από το 1996 με την Αλ Χουρίγια ΣΚ. Τον Ιανουάριο του 1998 και μεσούσης της χρονιάς 1997-1998, μετακόμισε στην Ελλάδα για την Προοδευτική. Με την Προοδευτική αγωνίστηκε 5 συνεχόμενα χρόνια στα πρωταθλήματα της Α' Εθνικής και Β' Εθνικής κατηγορίας μέχρι τον Ιανουάριο του 2003, όποτε και δεν ανανεώθηκε το συμβόλαιό του.

Όντας ελεύθερος μεσούσης της χρονιάς 2002-2003, αποκτήθηκε από τη Χαλκηδόνα, με τη φανέλα της οποίας ολοκλήρωσε τη σεζόν πανηγυρίζοντας την άνοδο στην Α' Εθνική. Με την Χαλκηδόνα συνέχισε για ακόμη 2 χρόνια στην Α' Εθνική και το 2005 αποκτήθηκε από τον Θρασύβουλο, με τον οποίο αγωνίστηκε 1 χρόνο επιπλέον επί ελληνικού εδάφους. Το 2006 μετακόμισε στο Λίβανο για την Τανταμόν Σουρ, με την οποία αγωνίστηκε μέχρι το 2009, όπου σταμάτησε την ποδοσφαιρική του σταδιοδρομία.

## Διεθνής σταδιοδρομία
Το 1995 αγωνίστηκε 2 φορές με την Εθνική Συρίας U20, στο Παγκόσμιο Κύπελλο U20.

Από το 1997 μέχρι το 2005, είχε αρκετές συμμετοχές με την Εθνική Συρίας, ενώ συμμετείχε σε συνολικά 11 αγώνες, πετυχαίνοντας 5 γκολ, σε προκριματικούς αγώνες για το Παγκόσμιο Κύπελλο.

## Παραπομπές


## Εξωτερικοί σύνδεσμοι
* Το προφίλ και η καριέρα του Αλ Τζάχερ στο national-football-teams.com

Κατηγορία:Σύροι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Συρίας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Χαλκηδόνας
Κατηγορία:Ποδοσφαιριστές Θρασύβουλου Φυλής
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ξένοι ποδοσφαιριστές στην Ελλάδα
Ισαάκ Αλμανίδης

Ο **Ισαάκ (Σάκης) Αλμανίδης** (γενν. 5 Ιανουαρίου 1971) είναι Έλληνας παλαίμαχος ποδοσφαιριστής που αγωνιζόταν ως επιθετικός. Συνέδεσε το όνομά του με αυτό του συλλόγου της Προοδευτικής, στην οποία αγωνίστηκε με επιτυχία το μεγαλύτερο μέρος της καριέρας του. Διακρίθηκε επίσης για την ταχύτητα του.

## Ποδοσφαιρική καριέρα
Ξεκίνησε το ποδόσφαιρο από τον Α.Ο. Κορυδαλλού, ομάδα της γειτονιάς του και από την αρχή σκόραρε με τρομερούς ρυθμούς στα πρωταθλήματα Πειραιά, από όπου και ξεχώρισε.

Έτσι, το 1992 αποκτήθηκε από την Προοδευτική, με την οποία διακρίθηκε και συνέδεσε το όνομά του. Σε ηλικία 20 ετών έκανε ντεμπούτο με την φανέλα της Προοδευτικής στη Β' Εθνική, στις 29/11/1992 για την 9η αγωνιστική του πρωταθλήματος 1992-93 στον αγώνα Προοδευτική - Ε.Α.Ρ. 3-1, όπου μάλιστα σημείωσε και τα δύο από τα τρία γκολ της νίκης της ομάδας του, αγωνιζόμενος ως δεξιός μπακ υπό τις οδηγίες του Γιάννη Κυράστα. Συνέχισε με τη φανέλα της Προοδευτικής να αγωνίζεται στη Β' Εθνική και τη σεζόν 1996-1997, πετυχαίνοντας 14 γκολ και συνέβαλε σημαντικά στην επάνοδο της ομάδας στην Α' Εθνική μετά από 26 χρόνια! Ντεμπούτο στην Α' Εθνική με την φανέλα της Προοδευτικής έκανε στις 31/8/1997, στον αγώνα Προοδευτική - Αθηναϊκός 3-0 για την πρεμιέρα του πρωταθλήματος 1997-1998, πετυχαίνοντας μάλιστα 1 γκολ.

Το καλοκαίρι του 1999 παίρνει μεταγραφή στον Πανηλειακό. Με τη φανέλα του Πανηλειακού αγωνίστηκε σε 31 αγώνες πρωταθλήματος Α' Εθνικής 1999-00, πετυχαίνοντας 4 γκολ. Συνέχισε να αγωνίζεται στον Πανηλειακό μέχρι το α' μισό της επόμενης περιόδου, 2000-01, όπου αγωνίστηκε σε 10 σύνολο αγώνες πρωταθλήματος, χωρίς να σκοράρει. Τη μεταγραφική περίοδο του Ιανουαρίου επέστρεψε ξανά στην Προοδευτική, με τη μορφή δανεισμού από τον Πανηλειακό για το επόμενο εξάμηνο, με την οποία και ολοκλήρωσε τη σεζόν, αγωνιζόμενος στο πρωτάθλημα της Β' Εθνικής.

Το καλοκαίρι του 2001, έπειτα τη λήξη του δανεισμού επέστρεψε ξανά στον Πανηλειακό, του οποίου αποτέλεσε παίκτης τη σεζόν 2001-2002, χωρίς ωστόσο να αγωνίζεται στους αγώνες, έπειτα από οικονομικές διαφορές με τη διοίκηση και τον Απρίλιο του 2002 έμεινε ελεύθερος. Το καλοκαίρι του 2002 επέστρεψε στην Προοδευτική, με τη φανέλα της οποίας αγωνίστηκε στην Α' Εθνική τη σεζόν 2002-2003.

Το καλοκαίρι του 2003 πήρε μεταγραφή στον Αίαντα Σαλαμίνας, με τη φανέλα του οποίου αγωνίστηκε ένα χρόνο στην Δ' Εθνική. Το καλοκαίρι του 2004 πήρε μεταγραφή στον Αετό Κορυδαλλού, και τα επόμενα χρόνια αγωνίστηκε στους Α.Ο. Κορυδαλλού και Σαλαμινομάχους Σαλαμίνας, όπου και έκλεισε την καριέρα του το 2010 σαν παίκτης-προπονητής.

## Προπονητική καριέρα
Με το τέλος της ποδοσφαιρικής του καριέρας, αποτέλεσε προπονητής διαφόρων συλλόγων, μεταξύ των οποίων οι Αίαντας Σαλαμίνας, Σαλαμινομάχοι Σαλαμίνας και η Ειρήνη 2005.

## Παραπομπές


Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Πανηλειακού
Κατηγορία:Ποδοσφαιριστές Αίαντα Σαλαμίνας
Ιπανέμα

thumb|200px|right|Ιπανέμα αμμουδιά
Η **Ιπανέμα** (πορτ: *Ipanemα*, στην γλώσσα Τούπι σημαίνει «κακό νερό») είναι παραθαλάσσια γειτονιά και γνωστή αμμουδιά στο Ρίο ντε Τζανέιρο, στη Βραζιλία. 

Το ανατολικό σύνορο της γειτονιάς αποτελεί το ακρωτήριο Αρποαντόρ που χωρίζει την Ιπανέμα από την Κοπακαμπάνα, στα βόρεια σύνορα με τη γειτονιά βρίσκονται το Ροντρίγκου ντι Φρέιτας και η διώρυγα Jardim d’Alla που χωρίζει την Ιπανέμα και το Λεμπλόν. Στα 5 χλμ. από την Ιπανέμα βρίσκεται το αρχιπέλαγος Κάγκαρρας. 

## Παραπομπές


## Εξωτερικοί σύνδεσμοι
* 

Κατηγορία:Ρίο ντε Τζανέιρο
Κατηγορία:Παραλίες της Βραζιλίας
Λάζαρος Βορεάδης

Ο **Λάζαρος Βορεάδης** (γενν. 18 Ιουλίου 1960, Θεσσαλονίκη) είναι Έλληνας πρώην καλαθοσφαιριστής, και πρώην διεθνής διαιτητής καλαθοσφαίρισης της FIBA. Θεωρείται ως ένας από τους κορυφαίους Έλληνες διαιτητές όλων των εποχών, με αξιοσημείωτη παρουσία σε Ολυμπιακούς Αγώνες, Παγκόσμια και Ευρωπαϊκά Πρωταθλήματα.

## Αθλητική σταδιοδρομία
### Καριέρα ως αθλητής
Ξεκίνησε το μπάσκετ το 1973 στον Άρη Θεσσαλονίκης. Στη συνέχεια αγωνίστηκε στον Γ.Σ. Λάρισας (1980–1982) και ολοκλήρωσε την καριέρα του στη Μορφωτική Ένωση Νέων Τούμπας (ΜΕΝΤ) το 1987.

### Καριέρα ως διαιτητής
Το 1978 έγινε διαιτητής, ενώ ασχολήθηκε ενεργά από το 1986. Το 1987 σφύριξε για πρώτη φορά σε εθνικά πρωταθλήματα και το 1989 στην Α1 κατηγορία. Τον Μάιο του 1992 απέκτησε τον τίτλο του διεθνούς διαιτητή FIBA στο Όσλο της Νορβηγίας.

Έχει διαιτητεύσει σε πολλούς σημαντικούς αγώνες της καλαθοσφαίρισης, όπως:
* Τελικό καλαθοσφαίρισης Ολυμπιακών Αγώνων Αθήνας 2004
* Παγκόσμιο Πρωτάθλημα Ανδρών (2006)
* Παγκόσμιο Πρωτάθλημα Νέων Ανδρών (2003)
* Ευρωμπάσκετ Ανδρών (2003, 2005, 2007, 2009)
* Αγώνες της Ευρωλίγκας
* Τελικούς αγώνες στο Κύπελλο Κόρατς και στο Κύπελλο Σαπόρτα (2002)
* Ελληνικά ντέρμπυ καλαθοσφαίρισης

Συνολικά έχει σφυρίξει σε περισσότερους από 50 διεθνείς αγώνες καλαθοσφαίρισης. Σημειώνεται ότι το 2002, σε ντέρμπυ ΟΣΦΠ-ΠΑΟ είχε τραυματιστεί σοβαρά στο μάτι από εκτόξευση κέρματος.

Ο Βορεάδης είχε στην καριέρα του ως διαιτητής τις εξής διακρίσεις:
* Ρεκόρ συμμετοχών σε τελικούς στο Κύπελλο Ελλάδας καλαθοσφαίρισης ανδρών (7 τελικοί).
* Επιλογή για τον Ολυμπιακό όρκο των κριτών και διαιτητών στην τελετή έναρξης της Αθήνας 2004.

Ο Βορεάδης έχει προβεί κατά καιρούς σε συνεντεύξεις και δημόσιες παρεμβάσεις κριτικάροντας τόσο τα κακώς κείμενα της ελληνικής καλαθοσφαίρισης, όσο και ενέργειες της ΕΟΚ.

## Λοιπή δραστηριότητα
Το 2010 αποσύρθηκε από την ελληνική διαιτησία λόγω ορίου ηλικίας. Την περίοδο 2010–2011 διαιτήτευσε στο πρωτάθλημα του Λιβάνου (FLB League) και στη συνέχεια αποσύρθηκε από την ενεργό δράση μετά από παρέμβαση της FIBA. 

Παράλληλα με τη διαιτησία εργάστηκε ως δημοτικός υπάλληλος στον Δήμο Θεσσαλονίκης και στον Δήμο Αθηναίων, ενώ εργάστηκε τα τελευταία χρόνια και στην Περιφέρεια Αττικής.

## Παραπομπές


Κατηγορία:Έλληνες διαιτητές καλαθοσφαίρισης
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΜΕΝΤ
Κατηγορία:Διαιτητές καλαθοσφαίρισης ΦΙΜΠΑ
Διονύσης Σπετσαρίας

Ο **Διονύσης Σπετσαρίας** (γενν. Ραφήνα, 1943) είναι έλληνας παλαίμαχος ποδοσφαιριστής που αγωνιζόταν ως επιθετικός.

Αγωνίστηκε στον Παναθηναϊκό από το 1960 μέχρι το 1965 στην Α' Εθνική, αποτελώντας μέλος της αήττητης ομάδας του 1964. Στην συνέχεια, μεταπήδησε στην Προοδευτική, με την οποία συνέδεσε το όνομά του. Με την Προοδευτική αγωνίστηκε στην Α' και Β' Εθνική, μέχρι το 1975, όπου σταμάτησε την ποδοσφαιρική του καριέρα. Συνολικά στην δεκαετή παρουσία του με τη φανέλα της Προοδευτικής, πέτυχε 67 τέρματα, αποτελώντας έναν από τους ποδοσφαιριστές με τα περισσότερα τέρματα στην ιστορία του συλλόγου.

Με το τέλος της ποδοσφαιρικής του σταδιοδρομίας ασχολήθηκε με την προπονητική και εργάστηκε σε αρκετούς συλλόγους, όπως μεταξύ άλλων ο Πανερυθραϊκός κ.α. Σήμερα αποτελεί μέλος του Συλλόγου Βετεράνων Ποδοσφαιριστών Προοδευτικής, στον οποίο έχει αποτελέσει διοικητικό στέλεχος και προπονητής.

## Παραπομπές


Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Προοδευτικής
Λεμπλόν

Το **Λεμπλόν** (πορτογαλικά: *Leblon*) είναι παραθαλάσσια γειτονιά και ομώνυμη αμμουδιά στο νότιο τμήμα του Ρίο ντε Τζανέιρο. 

Την ανατολική σύνορα της γειτονιάς αποτελεί η διώρυγα *Jardim d’Alla*, που χωρίζει την Ιπανέμα και το Λεμπλόν, την δυτική σύνορα της γειτονιάς αποτελεί το βουνό Ντόιζ Ίρμανς (πορτ: *Dois Irmãos*), στον πρόποδο του οποίου βρίσκεται η φαβέλα Βιντιγκάλ (πορτ: Vidigal).

## Παραπομπές


## Εξωτερικοί σύνδεσμοι
* 

Κατηγορία:Ρίο ντε Τζανέιρο
Κατηγορία:Παραλίες της Βραζιλίας
Βιργινία Κραβαριώτη

Η **Βιργινία Κραβαριώτη** είναι Έλληνίδα ιστιοπλόος. Γεννήθηκε στις 27 Απριλίου του 1984 στην Αθήνα. Έχει συμμετάσχει σε δυο Ολυμπιακούς Αγώνες. Στην  Αθήνα το 2004 με την μονοθέσια γυναικεία κατηγορία (Γιούροπ) και έλαβε την ένατη θέση και στο Πεκίνο το 2008 κατέκτησε το χάλκινο μετάλλιο στην τριθέσια κατηγορία (Ίνγκλινγκ) μαζί με τη Σοφία Μπεκατώρου και τη Σοφία Παπαδοπούλου. Ξεκίνησε την ιστιοπλοΐα σε ηλικία εννέα ετών στον Ναυτικό Αθλητικό Όμιλο Νηρεύς στο Μάτι Αττικής και το 1996 μετεγγράφηκε στον Ελληνικό Ναυτικό Όμιλο Αιγυπτιωτών .

Από το 2018 ανήκει στο δυναμικό του Ιστιοπλοϊκού Ομίλου Πειραιώς. Είναι πτυχιούχος του Εθνικού Καποδιστριακού Πανεπιστημίου Αθηνών της Σχολής Επιστημών Φυσικής Αγωγής και Αθλητισμού με ειδικότητα το άθλημα της Ιστιοπλοΐας.

## Αναφορές

* Virginia Kravarioti  στο sports-reference.com

Κατηγορία:Έλληνες αθλητές της ιστιοπλοΐας
Κατηγορία:Ολυμπιονίκες της ιστιοπλοΐας
Κατηγορία:Έλληνες χάλκινοι Ολυμπιονίκες
Νικόλαος Στάπας

Ο **Νικόλαος Στάπας**  (1937 - 14 Ιουνίου 2011) ήταν Έλληνας αξιωματικός της Πολεμικής Αεροπορίας. Υπηρέτησε ως αρχηγός του Γενικού Επιτελείου Αεροπορίας (ΓΕΑ) από τις 23 Δεκεμβρίου 1986 ως τις 25 Φεβρουαρίου 1987 και από τις 12 Απριλίου 1987 ως τις 15 Απριλίου 1989.

## Σταδιοδρομία
Γεννήθηκε στη Συκέα Λακωνίας το 1937 και φοίτησε στη Σχολή Ικάρων ως το 1958 (αποφοίτησε με το βαθμό του Ανθυποσμηναγού) και επίσης στη Σχολή Πολέμου Αεροπορίας και αργότερα στη Σχολή Διοικητών Μοιρών και Εκπαιδευτών των ΗΠΑ.

Λόγω της αντίθεσής του προς τη χούντα των συνταγματαρχών (είχε συμμετάσχει στο κίνημα του Ναυτικού κατά της χούντας), συνελήφθη, βασανίστηκε, φυλακίστηκε στα κρατητήρια της ΕΑΤ/ΕΣΑ και αποτάχθηκε το 1973 , για να επανέλθει δύο χρόνια μετά, αφού αποκαταστάθηκε η δημοκρατία.

Τον Μάρτιο του 1984 έγινε υπαρχηγός του ΓΕΑ και το 1986 ανέλαβε αρχηγός. Εισήγαγε οργανωτικές αλλαγές και προώθησε πρακτικές για να αντιμετωπίσει τη γραφειοκρατία στην Πολεμική Αεροπορια.

Ο Στάπας τιμήθηκε με πολλά μετάλλια και παράσημα, συμπεριλαμβανομένου του Ανώτερου Ταξιάρχη του Τάγματος του Φοίνικα.

Απεβίωσε εν αποστρατεία στο 251 Γενικό Νοσοκομείο Αεροπορίας στις 14 Ιουνίου 2011 και η σορός του διατέθηκε στο Ανατομείο του Πανεπιστημίου των Αθηνών, για επιστημονικούς σκοπούς.

## Εξωτερικοί σύνδεσμοι
*Συνέντευξη στον Αντώνη Κακαρά, 26-10-2013 (αναδημοσιεύτηκε μετά το θάνατό του), ανάκτηση 14-6-2016. Η κηδεία του έγινε στις 16 Ιουνίου στην Αθήνα από τον ιερό ναό Αγίου Νικολάου.
 
## Παραπομπές


Κατηγορία:Έλληνες αξιωματικοί της Πολεμικής Αεροπορίας
Κατηγορία:Αρχηγοί Γενικού Επιτελείου Αεροπορίας (Ελλάδα)
Ταράς Μπούλμπα

Ο **Ταράς Μπούλμπα** (*Тара́с Бу́льба*) είναι ρομαντική ιστορική νουβέλα του Νικολάι Γκόγκολ. Συμπεριλήφθηκε στη συλλογή διηγημάτων *[[Μίργκοροντ (Γκόγκολ)|Μίργκοροντ]]* (1835), αλλά τελικά επεκτάθηκε το 1842 σε ολόκληρο μυθιστόρημα. Στο έργο αυτό ο Γκόγκολ περιγράφει τη ζωή των Κοζάκων στις απέραντες στέπες της Ρωσίας.

## Πλοκή
Οι συχνές επιδρομές κατακτητών στην Ουκρανία κατά τον 15ο αιώνα ξεσήκωναν κάθε τόσο τους κατοίκους, που αναγκάζονταν να πολεμούν για να προστατεύσουν τα σπίτια τους και την ελευθερία τους. Έτσι, δημιουργήθηκαν σιγά-σιγά οι Κοζάκοι. Ήταν μία φυλή πολεμιστών, που θεωρούσε την ανδρεία ως τη μόνη αρετή του άνδρα και τον πόλεμο πανηγύρι.

Στο γοητευτικό αυτό έργο του, ο Νικολάι Γκόγκολ, που ήταν απόγονος Κοζάκων, περιγράφει τη ζωή των πολεμιστών Κοζάκων. Κεντρικοί ήρωες του έργου είναι ο φοβερά πεισματάρης συνταγματάρχης Ταράς Μπούλμπα και οι δύο του γιοι, ο Όσταπ και ο Αντρέι. Ο συνταγματάρχης, ένας γέρος Κοζάκος των ηρωικών χρόνων, είχε στείλει τα δύο του αγόρια να σπουδάσουν στην ακαδημία του Κιέβου. Όταν τελείωσαν τις σπουδές τους και γύρισαν, τα υποδέχτηκε με χαρά και την άλλη μέρα ξεκίνησαν κι οι τρεις για το «σετς», το στρατόπεδο των πολεμιστών Κοζάκων. Λίγες μέρες μετά την άφιξη των τριών Μπούλμπα στο σετς, οι Κοζάκοι ξεσηκώνονται, ξεκινούν για μία μεγάλη εκστρατεία εναντίον των Πολωνών για να τιμωρήσουν τους Καθολικούς που ντρόπιασαν τους Ορθόδοξους. Ο Όσταπ είναι γεννημένος για Κοζάκος, σαν τον πατέρα του. Μα ο Αντρέι είναι διαφορετικός τύπος. Έτσι αρχίζουν οι ψυχικές συγκρούσεις και οι συνταρακτικές περιπέτειες που οδηγούν σε γεγονότα τραγικά. Ο Ταράς Μπούλμπα χάνει τον πρωτότοκο γιο σε μία μάχη με τον εχθρό και σκοτώνει με τα ίδια του τα χέρια τον δευτερότοκο, ο οποίος πρόδωσε την οικογένειά του και την ορθόδοξη πίστη για τον έρωτα μίας καθολικής Πολωνέζας. Ύστερα από δύο μεγάλες μάχες ο Ταράς Μπούλμπα αιχμαλωτίζεται και πεθαίνει στην πυρά.

## Αποδοχή
Το λογοτεχνικό έπος του Νικολάι Γκόγκολ έγινε δεκτό με μεγάλο ενθουσιασμό στη Ρωσία από την πρώτη κιόλας έκδοσή του. Αποτελεί ένα από τα σημαντικότερα κείμενα της ρωσικής, αλλά και της παγκόσμιας γραμματείας. Ο Μπελίνσκι το χαρακτήρισε «κολοσσιαίο έργο».

## Μεταφορές
Ο Λέος Γιάνατσεκ συνέθεσε μία συμφωνική ραψωδία με τίτλο *Τάρας Μπούλμπα* (1918), εμπνευσμένος από το ομώνυμο πεζογράφημα του Νικολάι Γκόγκολ.

Στο ίδιο έργο του Γκόγκολ βασίστηκαν οι ομώνυμες ταινίες:

* *Ταράς Μπούλμπα* (1939)
* *Τάρας Μπούλμπα* (*Taras Bulba*, 1962), σκηνοθεσία Τζέι Λι Τόμσον
* *[[Ταράς Μπούλμπα (ταινία 2009)|Ταράς Μπούλμπα]]* (Тарас Бульба), γυρίστηκε στην Ουκρανία και την Πολωνία

## Παραπομπές


## Εξωτερικοί σύνδεσμοι
* 

Κατηγορία:Νουβέλες του Νικολάι Γκόγκολ
Ταρας Μπουλμπα
Σαμμαλλαχντενμακί

Κοντά στη λίμνη Saarnijärvi, στην περιφέρεια της Κάτω Σατακούντα (Lower Satakunta), στην νότια Φινλανδία, βρίσκεται το **Σαμμαλλαχντενμακί** (*Sammallahdenmäki*), ένα ταφικό μνημείο της εποχής του Χαλκού. Το 1999 συμπεριλήφθηκε στον κατάλογο των Μνημείων Παγκόσμιας Κληρονομιάς της Ουνέσκο.

Πρόκειται για 36 τύμβους από κομμάτια γρανίτη, που χρονολογούνται από το 1500 έως το 500 π.Χ. Σε τέσσερις από τους τύμβους έγιναν ανασκαφές από τον αρχαιολόγο Volter Högman το 1891. Στον έναν από αυτούς, που είναι ορθογώνιος με διαστάσεις 16Χ19 μ., δόθηκε το όνομα *Kirkonlaattia*, ενώ ένας άλλος, γύρω από τον οποίο υπάρχει ένα αρχαίο πέτρινο τείχος ονομάστηκε *Huilun pitkä raunio*.

Το μέρος όπου βρίσκεται το Σαμμαλλαχντενμακί, κατά την εποχή που κατασκευάστηκε το ταφικό μνημείο, ήταν δίπλα στην ακτή του Βοθνιακού κόλπου αλλά σήμερα απέχει 15 χιλιόμετρα από τη θάλασσα.

## Εξωτερικοί σύνδεσμοι
* http://whc.unesco.org/pg.cfm?cid=31&id_site=579
* http://www.nba.fi/en/about_us/international_activities/world_heritage_in_finland/sammallahdenmaki

Κατηγορία:Μνημεία Παγκόσμιας Κληρονομιάς
Κατηγορία:Φινλανδία
Hair (μιούζικαλ)

Το **'Hair**' (πλήρης τίτλος: *Hair: The American Tribal Love-Rock Musical*) είναι ροκ μιούζικαλ σε κείμενα και στίχους των Τζέιμς Ράντο και Τζερόμ Ράνι και μουσική του Γκαλτ ΜακΝτέρμοτ.

Το μιούζικαλ έκανε πρεμιέρα τον Οκτώβριο του 1967 στο Joseph Papp’s Public Theater της Νέας Υόρκης και προκάλεσε τεράστιο ενδιαφέρον και κριτική σε όλο τον κόσμο. Στις 29 Απριλίου του 1968, και μετά από ένα κύκλο παραστάσεων σε Off-Broadway θέατρο, το *Hair* ανέβηκε στο Θέατρο Μπρόντγουεϊ σοκάροντας την πουριτανική αμερικανική κοινή γνώμη. Σε κάποιες σκηνές οι ηθοποιοί του έργου εμφανίζονταν γυμνοί. Ο πάταγος ήταν παγκόσμιος, καθώς το έργο αποτελούσε μία πολιτιστική έκφραση της διαμαρτυρίας της αμερικανικής νεολαίας εναντίον του κατεστημένου, που είχε επιβάλει τη φρίκη του Πολέμου του Βιετνάμ, την τραγωδία του ρατσισμού που οδήγησε σε αλλεπάλληλες εξεγέρσεις των μαύρων στις πόλεις των Η.Π.Α., τη ζωή που τα "παιδιά των λουλουδιών", οι χίπις, ήθελαν να αρνηθούν με τον πρωτόγονο τρόπο ζωής τους.

Το *Hair* είναι ένα έργο που αναπαριστά στιγμιότυπα από σκηνές της ζωής σ' ένα κοινόβιο των χίπις, οι οποίοι περιμένουν τον ερχομό της εποχής του Υδροχόου, που υποτίθεται ότι θα σημάνει την έναρξη μιας καλύτερης εποχής για την ανθρωπότητα -από εκεί άλλωστε έγινε γνωστό το τραγούδι "Aquarius". Οι ήρωες του *Hair*, το οποίο μεταβλήθηκε αστραπιαία σε σύμβολο της νεολαίας σε όλα τα μήκη και τα πλάτη του πλανήτη, θρηνούν τον αδικοχαμένο φίλο τους που έπεσε στον πόλεμο του Βιετνάμ. Μέσα από τα αφελή σχήματα ξεχύνεται η αγάπη για τη ζωή και εκείνο το κράμα ανεμελιάς και κοινωνικής αφύπνισης, το όραμα μιας ζωής χωρίς φυλετικής διακρίσεις και πολέμους.

Τόσο το θέμα όσο και η προκλητική μορφή του γυμνού μιούζικαλ συνάντησαν την εχθρότητα των αρχών -ακόμη και στο Μεξικό, όπου η απόπειρα να παιχθεί το *Hair*, οδήγησε στη μαζική απέλαση των 15 ξένων ηθοποιών, από τους οποίους οι 13 ήταν Αμερικανοί. Ωστόσο, από τότε που πρωτοπαρουσιάστηκε με ιδιαίτερη επιτυχία στο κοινό στα τέλη της δεκαετίας του 1960, το μιούζικαλ *Hair* ενέπνευσε πολλές γενιές με τα μηνύματά του για αγάπη, μη βία και απελευθέρωση.

Το μιούζικαλ περιλαμβάνει αξέχαστα τραγούδια, όπως το "Αquarius", το "Good Morning Starshine" και το "Let the Sunshine In". Επίσης, έχει μεταφερθεί και στον κινηματογράφο το 1979, με τίτλο *Hair* και σκηνοθεσίας του Μίλος Φόρμαν. Στο βιβλίο της Ζωής Μπελούκα *Οι γυναίκες του Αυγούστου* υπάρχει αναφορά στο μιούζικαλ .

## Παραπομπές


## Εξωτερικοί σύνδεσμοι

* Τα 20 καλύτερα κινηματογραφικά μιούζικαλ Αθηνόραμα
* Τα Μιούζικαλ στο Θέατρο MyTheatro
* Κι αυτά... Ελευθεροτυπία

Κατηγορία:Μιούζικαλ
Κατηγορία:Γύμνια
Κατηγορία:Σεξουαλική επανάσταση
Βασίλης Τερκεσίδης

Ο **Βασίλης Τερκεσίδης** (γενν. Παλαιά Κοκκινιά, 1924 - 2013) ήταν ποδοσφαιριστής που αγωνιζόταν ως αμυντικός και μέσος τις δεκαετίες του '40 και τέλη του '50 και μετέπειτα προπονητής.

## Βιογραφία
Μεγάλωσε στις φτωχογειτονιές της Παλαιάς Κοκκινιάς και πρωτοέπαιξε ποδόσφαιρο από νεαρή ηλικία, στις χωμάτινες αλάνες της Αγίας Σωτήρας. Την ποδοσφαιρική του καριέρα ξεκίνησε από τον Άρη Πειραιώς και κατόπιν, το 1951 πήρε μεταγραφή στον Ολυμπιακό, με τον οποίο αγωνίστηκε μέχρι το 1955. Το 1955 μεταπήδησε στην αγαπημένη του Προοδευτική, με την οποία αγωνίστηκε μέχρι το 1958. Κατόπιν, αγωνίστηκε για μια διετία στη Δόξα Πειραιώς, όπου και σταμάτησε την ποδοσφαιρική του καριέρα.

Έπειτα το τέλος της ποδοσφαιρικής του καριέρας, εργάστηκε ως προπονητής σε διάφορους συλλόγους, μεταξύ αυτών η Προοδευτική, η Ζάκυνθος, ο Ατρόμητος Πειραιώς, ο Ήφαιστος Νίκαιας κ.α. και στη συνέχεια αφιερώθηκε για χρόνια στο σύλλογο της Προοδευτικής, αποτελώντας προπονητής στα τμήματα υποδομών της, όπου από τα χέρια του πέρασαν πολλοί σπουδαίοι ποδοσφαιριστές, με καριέρα στην Προοδευτική ή και σε άλλους συλλόγους.

Αξιοσημείωτο είναι πως ήταν ένας από τους ανθρώπους που αποφάσισαν να αρχίσει ο θέσμος Βραδυποριακός - Ταλαιπωριακός, ανάμεσα στους παλαίμαχους του Ολυμπιακού και της Προοδευτικής αντίστοιχα, όπου συμμετείχε συνεχώς.

Επίσης δραστηριοποιήθηκε με τον Σύλλογο Βετεράνων Ποδοσφαιριστών Προοδευτικής, στον οποίο συμμετείχε και αγωνίστηκε επί χρόνια, σε αρκετές δραστηριότητες του. Αποτέλεσε και υπάλληλος τον γραφείων του συλλόγου.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Προοδευτικής
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Α.Π.Σ. Ζακύνθου
Κατηγορία:Προπονητές ποδοσφαίρου Προοδευτικής
Διονύσιος Αρμπούζης

Ο **Διονύσιος Αρμπούζης** (1912-1987) του Γεωργίου, ήταν Έλληνας στρατιωτικός που έφτασε στο βαθμό του Στρατηγού και υπηρέτησε ως Αρχηγός των Ενόπλων Δυνάμεων το διάστημα 1974-1976, μετά την πτώση της Χούντας των Συνταγματαρχών. Ο Αρμπούζης με πολεμική εμπειρία καριέρα 13 και πλέον ετών, πήρε μέρος στον Δεύτερο Παγκόσμιο Πόλεμο, στον Ελληνικό Εμφύλιο Πόλεμο και στον Πόλεμο της Κορέας. Θήτευσε ως υπηρεσιακός υπουργός Βορείου Ελλάδος.

## Σταδιοδρομία
Γεννήθηκε στους Μολάους Λακωνίας το 1912. Ήταν γιος του συμβολαιογράφου Μολάων Γεωργίου Αρμπούζη. Αποφοίτησε από το Γυμνάσιο Μολάων.

Εισήχθη στη Στρατιωτική Σχολή Ευελπίδων από την οποία αποφοίτησε το 1933. Ως αξιωματικός του ελληνικού στρατού συμμετείχε στις μεγάλες συγκρούσεις του Β' Παγκοσμίου Πολέμου στην Ελλάδα: Ελληνοϊταλικός Πόλεμος (1940-1941), Γερμανική εισβολή στην Ελλάδα (1941), καθώς και στον Ελληνικό εμφύλιο πόλεμο (1946-1949).

Υπήρξε ο πρώτος Διοικητής του Εκστρατευτικού Σώματος Κορέας (1950-1951) στον Πόλεμο της Κορέας. Ως συνταγματάρχης ήταν ο πρώτος διοικητής της ΕΛΔΥΚ στην Κύπρο (1960). Ως ανώτατος Αξιωματικός διετέλεσε Επιτελάρχης στην 1η Στρατιά, Διοικητής της ΧΙ Μεραρχίας Πεζικού, Διοικητής της Στρατιωτικής Σχολής Ευελπίδων (ως υποστράτηγος, 1965-1966), και Υπαρχηγός Γενικού Επιτελείου Στρατού. Αποστρατεύτηκε τον Απρίλιο του 1967 από την Χούντα των Συνταγματαρχών, στο βαθμό του Αντιστρατήγου. 

Μετά την πτώση του δικτατορικού καθεστώτος ανακλήθηκε με τον βαθμό του Στρατηγού και ανέλαβε Αρχηγός Ενόπλων Δυνάμεων στις 19 Αυγούστου 1974, αξίωμα στο οποίο υπηρέτησε μέχρι τον Σεπτέμβριο του 1976 όταν και αποστρατεύτηκε.

Χρημάτισε Υπηρεσιακός Υπουργός Βορείου Ελλάδος στις εκλογές του Οκτωβρίου 1977, από τις 21 Οκτωβρίου 1977 ως τις 28 Νοεμβρίου 1977.

Πέθανε στις 30 Ιανουαρίου 1987 και κηδεύτηκε από το Πρώτο Νεκροταφείο Αθηνών στις 3 Φεβρουαρίου 1987.
 
## Παραπομπές


## Εξωτερικοί σύνδεσμοι
* Youtube - U.N. Greek Battalion In Korea (1951) - British Pathé

Κατηγορία:Έλληνες υπουργοί Βορείου Ελλάδος
Κατηγορία:Έλληνες αξιωματικοί του Στρατού Ξηράς
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Ενταφιασμοί στο Πρώτο Νεκροταφείο Αθηνών
Ανδρογόνα

**Ανδρογόνα** ονομάζονται οι στεροειδείς ορμόνες που επιφέρουν ανδροποίηση του ατόμου. 
Εκκρίνονται από τους όρχεις και από τον φλοιό των επινεφριδίων. 

Από τους όρχεις εκκρίνεται η Τεστοστερόνη  σε σημαντική ποσότητα.

Από τα επινεφρίδια εκκρίνονται στο αίμα άλλα ανδρογόνα ήπιας μορφής όπως η δεϋδροεπιανδροστερόνη, υπό την διεγερτική επίδραση της αδρενοκορτικοτροπίνης.

## Πηγές
* Windmaier, P.W. Raff, H. Strang, T.S. (2004) Vander, Sherman, & Luciano's *Human Physiology, the Mechanisms of Body Function* 9th ed. Mcgraw-Hill

Κατηγορία:Σεξουαλικές ορμόνες
Κατηγορία:Ηπατοτοξίνες
Δημήτρης Λιπέρτης

Ο **Δημήτρης Λιπέρτης** (Λάρνακα 1866 - Λευκωσία 1937) ήταν Ελληνοκύπριος ποιητής που συνέβαλε στην ανάδειξη της κυπριακής διαλέκτου.

## Βιογραφία
Σπούδασε αγγλικά και γαλλικά στην Αδελφότητα των Ιησουιτών και στο Αμερικανικό Κολλέγιο στη Βηρυτό. Μετά την επιστροφή του στην Κύπρο εργάστηκε ως γραμματέας των δικαστηρίων Λάρνακας και σε άλλες κρατικές υπηρεσίες (1885-1899). 

Το 1899 έφυγε για την Αίγυπτο και στη συνέχεια για τη Νάπολη της Ιταλίας, όπου παρακολούθησε μαθήματα φιλοσοφίας και λογοτεχνίας αλλά  και την Ελλάδα, όπου παρακολούθησε ως ακροατής μαθήματα θεολογίας στο Πανεπιστήμιο Αθηνών. 

Το 1901 επέστρεψε στην Κύπρο και εργάστηκε σε έκτακτες κυβερνητικές υπηρεσίες, και ως δάσκαλος σε σχολεία της Κύπρου. (1913-1916). 

Στις πρώτες του ποιητικές συλλογές *Χαλαρωμένη Λύρα* το 1891 και *Στόνοι* 1899 εμφανείς είναι οι επιδράσεις  του ύστερου ελληνικού ρομαντισμού του 19ου αιώνα. 

Το 1918 στράφηκε στην κυπριακή διάλεκτο και το 1923 δημοσιεύθηκε ο πρώτος τόμος της τετράτομης ποιητικής συλλογής *Τζυπριώτικα τραούδκια.* Το 1930 ακολούθησε η δημοσίευση του δεύτερου τόμου που προλογίστηκε από τον Κωστή Παλαμά.

Ο Δημήτρης Λιπέρτης τιμήθηκε με το γαλλικό τίτλο Officier d’ Académie.

## Εκδόσεις
(πρώτες αυτοτελείς εκδόσεις)

### Ποίηση
*Χαλαρωμένη Λύρα. Λευκωσία, 1891.
*Στόνοι. Λάρνακα, 1899.
* Τζιυπριώτικα τραούδκια 1-4. Λευκωσία, 1923, 1930, 1934, 1937. ISBN 978-9963-704-06-4

### Συγκεντρωτικές εκδόσεις

* Άπαντα τα ευρισκόμενα. Κύπρος, 1969

## Ενδεικτική Βιβλιογραφία

* Ιωαννίδης Κλείτος, «Δημήτρη Λιπέρτης», Ιστορία της νεώτερης κυπριακής λογοτεχνίας, σ. 97-111. Λευκωσία, 1986 (για βιβλιοκρισία του Ιωαννίδη βλ. Παναγιώτου Νίκος, Κριτική θεώρηση της «Ιστορίας της νεώτερης κυπριακής λογοτεχνίας» του Κλείτου Ιωαννίδη. Λευκωσία, 1986)
* Κουδουνάρης Αριστείδης Δ., «Λιπέρτης Δημήτριος του Θεοφάνους», Βιογραφικόν Λεξικόν Κυπρίων 1800-1920. Λευκωσία, 1995 (έκδοση γ΄).
* Παλαμάς Κωστής, Πρόλογος στα Τζιυπριώτικα τραούδκια Β΄. Λευκωσία, 1930.
* Περνάρης Άντης, «Δημήτριος Θ. Λιπέρτης, ο ποιητής της κυπριακής ψυχής», Αναδρομές, σ. 48-69. Λευκωσία, 1980.
* Προυσσής Κώστας, Θέματα και πρόσωπα της κυπριακής λογοτεχνίας, σ. 60-61. Λευκωσία, Πολιτιστικό Ίδρυμα της Τραπέζης Κύπρου, 1990.
* Σταμέλος Δημήτρης, «Λιπέρτης Δημήτριος», Μεγάλη Εγκυκλοπαίδεια της Νεοελληνικής Λογοτεχνίας 9. Αθήνα, Χάρη Πάτση, χ.χ.
* Χρίστης Σάβας, «Δ. Θ. Λιπέρτης», Πάφος, ετ.Ι., 4-5, 6/1945, σ. 77-90.
* Χρίστης Σάβας, «Δ. Θ. Λιπέρτης», Πάφος7, ετ.Β., 3/1937, σ. 217-221.
* Χρυσάνθης Κύπρος, Δημήτρης Θ. Λιπέρτης. Λευκωσία, 1985.
* Αφιερώματα περιοδικών *Πάφος* 3, ετ.Β., 11/1936, *Φιλολογική Πάφο*ς 6-9, 1947. και *Φιλολογική Κύπρος*, 1964.

## Παραπομπές



Κατηγορία:Κύπριοι ποιητές
3101 Γκολντμπέργκερ

Ο **Γκολντμπέργκερ (Goldberger)** είναι ένας αστεροειδής που περιφέρεται στην εσωτερική περιοχή (δηλαδή την προς την πλευρά του Ηλίου) της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,2. Ανακαλύφθηκε το 1978 από την Αμερικανίδα αστρονόμο Έλινορ Χέλιν και τους Γκαβρίλ Γκρούεφ και Τζάσπερ Β. Γουόλ, που παρατηρούσαν από το Αστεροσκοπείο του Πάλομαρ, και πήρε το όνομά του προς τιμή του Αμερικανού θεωρητικού φυσικού Μάρβιν Λήοναρντ Γκολντμπέργκερ (1922-2014).

Ο Γκολντμπέργκερ ανήκει στην Οικογένεια αστεροειδών της Ουγγαρίας. Η τροχιά του έχει μεγάλη κλίση ως προς την εκλειπτική, πάνω από 28 μοίρες, κάτι που θα καθιστούσε δαπανηρότερη μία πιθανή αποστολή διαστημοπλοίου από τη Γη προς αυτόν.

## Φυσικά χαρακτηριστικά
Τα κυρίως φυσικά χαρακτηριστικά του Γκολντμπέργκερ είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 5 ώρες και 16 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκολντμπεργκερ
3104 Ντύρερ

Ο **Ντύρερ (Dürer)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 11,1. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γερμανού ζωγράφου, χαράκτη και μαθηματικού Άλμπρεχτ Ντύρερ.

## Φυσικά χαρακτηριστικά
Η μέση διάμετρος του Ντύρερ εκτιμάται σε 18,6 χιλιόμετρα, ενώ το γεωμετρικό άλβεδό του είναι 0,186 ± 0,053. Ο αστεροειδής περιστρέφεται γύρω από τον εαυτό του μία φορά κάθε 6 ώρες και 19,6 λεπτά.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ντυρερ
Σταμάτης Μπασιάς

Ο **Σταμάτης Μπασιάς** ήταν Έλληνας επαναστάτης του 18ου αιώνα, ο οποίος γεννήθηκε στο χωριό Επανοχώρι της επαρχίας Σελίνου κοντά στα Χανιά το έτος 1728. 

Οπως αναφέρουν οι προφορικές παραδόσεις οι οποίες μεταδόθηκαν από γενιά σε γενιά αλλά και όπως προκύπτει από αρκετά γραπτά στοιχεία που υπάρχουν, όταν ο Δασκαλογιάννης το 1770 κάλεσε τους Κρητικούς να έλθουν να τον βοηθήσουν στην επανάσταση που κήρυξε εναντίον των Τούρκων, ο Σελινιώτης Σταμάτης Μπασιάς αμέσως ανταποκρίθηκε θετικά. Ετσι αφού τέθηκε επικεφαλής των συνεπαρχιωτών του καθώς και μερικών ανδρών από άλλες επαρχίες  έτρεξε για να τον βοηθήσει με δύναμη γύρω στους 150 γενναίους πολεμιστές.  Πολεμώντας με τους άνδρες του δίπλα στους Σφακιανούς επαναστάτες, πήρε μέρος σ’ όλες τις μάχες που διεξήχθησαν εκείνη την περίοδο, όπως π.χ.στην Κράπη , στον Καλλικράτη, στα Ασκύφου, στην Ανώπολη, στο Λουτρό και αλλού.

Ο Σταμάτης Μπασιάς πολεμώντας στη μάχη της Ανώπολης Σφακίων κυκλώθηκε με πολλούς άνδρες του από τους Τούρκους. Τότε επιτέθηκε με το ξίφος του κατά των εχθρών και κατόρθωσε να διασπάσει την ζώνη που είχαν δημιουργήσει γύρω του.
Ομως πληγώθηκε βαριά. Οι άνδρες του τον μετέφεραν σε ένα γειτονικό σπήλαιο και φρόντισαν τα τραύματα του, αλλά σύντομα ξεψύχησε. Οι άνθρωποι της περιοχής προκειμένου να τον τιμήσουν, ονόμασαν το σπήλαιο στο οποίο ξεψύχησε «του Μπασιά το σπηλιάρι». Η ονομασία αυτή διατηρήθηκε από τότε μέχρι και σήμερα. Το σπήλαιο βρίσκεται κοντά στην Ανώπολη Σφακίων και είναι μέσα στο φαράγγι που τελειώνει στην παραλία Ιλιγγας της επαρχίας Σφακίων.

Αυτό που κάνει τον Σταμάτη Μπασιά να ξεχωρίζει είναι ότι όταν ο Δασκαλογιάννης κάλεσε όλους τους άλλους Κρητικούς να τον βοηθήσουν αυτός δεν σκέφθηκε όπως όλοι τους, πλην των Σφακιανών, και δεν συμμετείχαν  στην επανάσταση. Ηταν δηλαδή ο μοναδικός μη Σφακιανός αρχηγός, που συμμετείχε στην επανάσταση του Δασκαλογιάννη και αυτοθυσιάστηκε.
## Πηγές
*Ιστορία: Ι. Μουρέλλου 
*Ιστορία: Παν. Κριάρη 
*Ιστορία: Βασ.Ψυλάκη
*Αρχείο οικ. Μπασιά στο ΙΑΚ στα Χανιά
*Εφημερίδα Σελινιώτικα Νέα στις 16-10-2008 και 23-10-2008. 
*Εφημερίδες "Αγώνας της Κρήτης" στις 31-10-2008 και "Χανιώτικα Νέα" στις 23-3-2009.
*Εφημερίδα "Χανιώτικα Νέα" στις 18-3-2011

## Εξωτερικοί σύνδεσμοι
* Ιστολόγιο Μπασιάς: Σταμάτης Μπασιάς
* Ιστοσελίδα Μπασιάς: Σταμάτης Μπασιάς

Κατηγορία:Έλληνες επαναστάτες
Έλανος (γένος)

Ο ***Έλανος*** είναι γένος αρπακτικών πτηνών, που συγγενεύουν στενά με τους ικτίνους. Έχουν λευκό και γκρι φτέρωμα, με μαύρα σημάδια φτερών και μια μικρή τετράγωνη ουρά. Κυνηγούν με αργές σταθμεύσεις για τρωκτικά και άλλα μικρά θηλαστικά, πουλιά και έντομα, ενίοτε αιωρείται σαν κιρκινέζι.

## Είδη
Το γένος περιλαμβάνει 4 είδη:

* Έλανος, *Elanus caeruleus* 
* Έλανος με μαύρους ώμους, *Elanus axillaris* 
* Λευκόουρος έλανος, *Elanus leucurus*
* Γραμμόφτερος έλανος, *Elanus scriptus*

Τα 3 πρώτα είδη είχαν ταξινομηθεί αρχικά ως υποείδος του είδους *Elanus caeruleus* (έλανος).

## Πηγές
* Ferguson-Lees, Christie, Franklin, Mead and Burton Raptors of the World ISBN 0-7136-8026-1

## Εξωτερικοί σύνδεσμοι
* 
* 

Κατηγορία:Αετίδες
3108 Λιουμπόφ

μικρογραφία|Η τροχιά του αστεροειδούς 3108 Λιουμπόφ
Ο **Λιουμπόφ (Lyubov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1972 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας και του έδωσε το όνομα της Σοβιετικής ηθοποιού Λιουμπόφ Ορλόβα (1902-1975).

## Φυσικά χαρακτηριστικά
Τα κυρίως φυσικά χαρακτηριστικά του Λιουμπόφ είναι άγνωστα. Ο Λιουμπόφ περιστρέφεται γύρω από τον εαυτό του μία φορά κάθε 2 ως 3,3 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Λιουμποφ
3112 Βελιμίρ

Ο **Βελιμίρ (Velimir)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου συγγραφέα και ποιητή Βελιμίρ Χλέμπνικωφ.

## Φυσικά χαρακτηριστικά
Τα φυσικά χαρακτηριστικά του Βελιμίρ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Βελιμιρ
3116 Γκούντρικ

Ο **Γκούντρικ (Goodricke)** είναι ένας αστεροειδής της Κύριας Ζώνης Αστεροειδών με απόλυτο μέγεθος, όπως αυτό ορίζεται για το Ηλιακό Σύστημα, 12,5. Ανακαλύφθηκε το 1983 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του κωφού Βρετανού αστρονόμου Τζων Γκούντρικ (1764-1786). Κατά το περιήλιο της τροχιάς του, ο Γκούντρικ φθάνει μέχρι και τα εσώτατα (προς τον Ήλιο) όρια της Κύριας Ζώνης.

## Φυσικά χαρακτηριστικά
Τα κυρίως φυσικά χαρακτηριστικά του Γκούντρικ είναι άγνωστα. Ο αστεροειδής περιστρέφεται γύρω από τον εαυτό του μία φορά κάθε 7 ως 13 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Γκουντρικ
3117 Νιεπς

Ο **Νιεπς** (*Niepce*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1983 από τον Αμερικανό αστρονόμο Νόρμαν Τόμας, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Γάλλου εφευρέτη της φωτογραφίας Νισεφόρ Νιεπς.

## Φυσικά χαρακτηριστικά
Τα φυσικά χαρακτηριστικά του Νιεπς είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Νιεπς